**Poštovani,**

**U nastavku su odgovori na Vaša pitanja u vezi sa službenim vozilima Ministarstva civilnih poslova BiH.**

**Ministarstvo civilnih poslova BiH posjeduje 7 službenih vozila, od kojih je 1 vozilo donirano. Vozilima upravljaju ovlaštena lica u Ministarstvu, odnosno vozači – kuriri. Vrijednost vozila u prosjeku iznosi 34.000 KM (marka škoda Octavia), dok je najskuplje vozilo marke Audi A6 kupljeno 2013. godine u mandatu ministra Sredoja Novića, čija vrijednosti iznosi 97.000 KM. Ministarstvo ne planira nabavku novih vozila u 2017. godini. Nabavka vozila u proteklim godinama je vršena kod ASA PVA/PSS grupe Sarajevo, AC Quattro d.o.o. Sarajevo, Brčko gas d.o.o. Brčko i Auto kuća Uno d.o.o. Tešanj. Radi se o ovlaštenim dobavljačima koji su u skladu s zakonskim procedurama odabrani kao najpovoljniji. Način nabavke i korištenje službenih vozila je definisano Pravilnikom Vijeća ministara BiH, kao i Pravilnikom Ministarstva civilnih poslova BiH iz 2014. godine. Godišnje izdvajanje sredstava za održavanje vozila iznosi 28.000 KM, a troškovi goriva 34.000 KM. Radi se o sredstvima koja se u nepromijenjenom iznosu izdvajaju ovu namjenu. Ministarstvo je u 2016. godini izdvojilo 6.000 KM za troškove prevoza zaposlenih javnim prevozom (150 zaposlenih). Zaposleni u Ministarstvu ne koriste službena vozila nakon radnog vremena, niti u privatne svrhe.**